**Kulturfondstafetten**

Høsten 2024 har fire formidlere fra Telemark formidlet hver sin kulturfondbok i prosjektet Kulturfondstafetten. Marit Caffyn og Sigrunn Rinde fra Porsgrunn bibliotek, Lea Aamo fra Skien bibliotek og Ingeborg Nenseter Jensen fra Seljord bibliotek, har alle deltatt på workshop i videoproduksjon, lest bok, skrevet bokbeskrivelse og skrevet manus til filminnspilling via mobiltelefon.

Det er Rogaland fylkesbibliotek som har hatt ansvar for nasjonal workshop og har redigert filmene tilsendt fra hele landet.

Resultatet kan du se på YouTube-kanalen [Leseforslag fra bibliotekene - YouTube](https://www.youtube.com/@leseforslag)

Alle videoer og bokbeskrivelser kan brukes fritt av bibliotekene i deres egne kanaler. For eksempel på infoskjermer, til utstilling o.l. Brosjyrer med leseforslag og mer informasjon om prosjektet finner du her: [Kulturfondstafetten - Kompetansebank](https://bibliotekutvikling.no/kompetansebank/content-resource/kulturfondstafetten/).

Om prosjektet

Fra 2022 har bibliotekansatte fra hele landet laget videoboktips der de formidler litteratur til kulturrådets innkjøpsordninger (k-fond). De ferdige formidlingsfilmene har blitt publisert på YouTube-kanalen @leseforslag, og som søketreff i BS sitt biblioteksystem Libry Content. Filmene er også tilgjengelige for nedlasting i Bibliotek24 sin Mediebank.

Målet med prosjektet har vært todelt:

* Det har bidratt til å løfte fram litteratur fra Kulturrådets innkjøpsordning
* Det har økt kompetansen til bibliotekansatte innen digital formidling

Prosjektet har fått støtte fra prosjektet Formidlingskompetanse i folkebibliotek og Kulturrådet.

Våren 2025 starter en ny runde, og vil du være med som formidler dette året kan du kontakte Vibeke Stokka.